CELEX: 32016R0248
Language: ro
Date: 2015-12-17 00:00:00
Title: Regulamentul de punere în aplicare (UE) 2016/248 al Comisiei din 17 decembrie 2015 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește acordarea de ajutoare din partea Uniunii pentru furnizarea și distribuția de fructe și legume, de fructe și legume prelucrate și de produse pe bază de banane în cadrul programului de încurajare a consumului de fructe și legume în școli și stabilirea repartizării orientative a ajutoarelor respective

23.2.2016   
            
            
               RO
            
            
               Jurnalul Oficial al Uniunii Europene
            
            
               L 46/8
            
         REGULAMENTUL DE PUNERE ÎN APLICARE (UE) 2016/248 AL COMISIEI
   din 17 decembrie 2015
   de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește acordarea de ajutoare din partea Uniunii pentru furnizarea și distribuția de fructe și legume, de fructe și legume prelucrate și de produse pe bază de banane în cadrul programului de încurajare a consumului de fructe și legume în școli și stabilirea repartizării orientative a ajutoarelor respective
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 25,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 62 alineatul (2) literele (a)-(d) și articolul 64 alineatul (7) litera (a),
   având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (3), în special articolul 5 alineatul (2) al doilea paragraf,
   întrucât:
   
               (1)
            
            
               Regulamentul (UE) nr. 1308/2013 a înlocuit Regulamentul (CE) nr. 1234/2007 al Consiliului (4) și stabilește noi norme în ceea ce privește programul de încurajare a consumului de fructe și legume în școli (denumit în continuare „programul”). De asemenea, acesta conferă Comisiei competența de a adopta, în acest sens, acte delegate și de punere în aplicare. Pentru a asigura buna funcționare a programului în noul cadru juridic, anumite norme trebuie adoptate prin intermediul unor astfel de acte. Aceste acte ar trebui să înlocuiască Regulamentul (CE) nr. 288/2009 al Comisiei (5), abrogat prin Regulamentul delegat (UE) 2016/247 (6).
            
         
               (2)
            
            
               În conformitate cu articolul 23 alineatul (2) din Regulamentul (UE) nr. 1308/2013, statele membre care doresc să participe la program trebuie să elaboreze, în prealabil, o strategie pentru punerea sa în aplicare. Pentru a putea evalua punerea în aplicare a programului, ar trebui definite elementele strategiei.
            
         
               (3)
            
            
               În vederea unei bune administrări și gestionări bugetare, statele membre care doresc să pună în aplicare programul ar trebui să solicite anual ajutoare din partea Uniunii, iar conținutul cererilor de ajutor ar trebui să fie definit.
            
         
               (4)
            
            
               Ar trebui să se precizeze conținutul și frecvența cererilor de ajutor depuse de solicitanți, precum și normele privind depunerea cererilor. În plus, trebuie să se specifice ce dovezi sunt necesare pentru susținerea cererilor de ajutor. Mai mult decât atât, ar trebui stabilite sancțiunile care urmează să fie aplicate de autoritatea competentă în cazul depunerii cu întârziere a unei cereri de ajutor.
            
         
               (5)
            
            
               Ar trebui să fie clarificate în continuare condițiile de plată a ajutoarelor, pentru a lua în considerare distincția dintre ajutoarele pentru furnizarea și distribuția de produse și ajutoarele pentru derularea proceselor de monitorizare, evaluare, publicitate și a măsurilor de însoțire. Ar trebui specificat conținutul documentelor justificative solicitate pentru susținerea fiecărei cereri de plată a ajutoarelor.
            
         
               (6)
            
            
               Pentru a evalua eficiența programului, statele membre ar trebui să transmită Comisiei rezultatele și concluziile activităților lor de monitorizare și evaluare a programului. În vederea asigurării clarității, este necesar să fie stabilită o dată pentru notificarea transmisă Comisiei cu privire la raportul de evaluare și la rezultatele exercițiului de monitorizare. Comisia ar trebui să publice aceste documente.
            
         
               (7)
            
            
               Pentru a proteja interesele financiare ale Uniunii, ar trebui adoptate măsuri adecvate de control pentru combaterea neregulilor și a fraudei. Aceste măsuri de control ar trebui să presupună un control administrativ complet, completat prin controale la fața locului. Ar trebui specificate domeniul de aplicare, conținutul, calendarul și modul de raportare a respectivelor măsuri de control, pentru a asigura o abordare echitabilă și uniformă de către statele membre, ținând cont de modurile lor diferite de punere în aplicare a programului.
            
         
               (8)
            
            
               Sumele plătite necuvenit ar trebui recuperate în conformitate cu Regulamentul de punere în aplicare (UE) nr. 809/2014 al Comisiei (7).
            
         
               (9)
            
            
               În conformitate cu articolul 23 alineatul (10) din Regulamentul (UE) nr. 1308/2013, publicului trebuie să i se aducă la cunoștință în mod corespunzător contribuția financiară a Uniunii la program. Pe lângă dispozițiile privind afișul prevăzute în Regulamentul delegat (UE) 2016/247, este necesar să se stabilească norme privind promovarea programului și privind utilizarea emblemei Uniunii. De asemenea, este oportun să se permită utilizarea tranzitorie, pentru o perioadă limitată de timp, a afișelor și a altor instrumente publicitare utilizate în prezent.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Domeniul de aplicare și definiții
   (1)   Prezentul regulament stabilește norme de punere în aplicare a Regulamentelor (UE) nr. 1308/2013 și (UE) nr. 1370/2013 în ceea ce privește acordarea de ajutoare din partea Uniunii pentru furnizarea și distribuția de fructe și legume, de fructe și legume prelucrate și de produse pe bază de banane (denumite în continuare „produsele”) destinate copiilor și pentru anumite costuri aferente, în cadrul programului de încurajare a consumului de fructe și legume în școli menționat la articolul 23 din Regulamentul (UE) nr. 1308/2013 (denumit în continuare „programul”).
   (2)   În scopul programului, „an școlar” înseamnă perioada cuprinsă între data de 1 august și data de 31 iulie a anului următor.
   Articolul 2
   Strategia statelor membre
   (1)   Strategia statelor membre la care se face trimitere la articolul 23 alineatul (2) din Regulamentul (UE) nr. 1308/2013 și la articolul 2 din Regulamentul delegat (UE) 2016/247 include cel puțin următoarele elemente:
   
               (a)
            
            
               nivelul geografic și administrativ la care va fi aplicat programul;
            
         
               (b)
            
            
               durata strategiei;
            
         
               (c)
            
            
               dacă sunt disponibile, informații referitoare la nivelul de consum al produselor în cauză;
            
         
               (d)
            
            
               obiectivele sale operaționale din cadrul programului și obiectivele care trebuie atinse;
            
         
               (e)
            
            
               dacă un program național preexistent este prelungit sau este eficientizat prin folosirea fondurilor Uniunii, măsurile adoptate pentru a asigura valoarea adăugată a programului;
            
         
               (f)
            
            
               bugetul estimat sau procentajul din buget pentru principalele elemente ale programului;
            
         
               (g)
            
            
               grupul-țintă;
            
         
               (h)
            
            
               lista produselor care urmează să fie furnizate în baza programului;
            
         
               (i)
            
            
               obiectivele și conținutul măsurilor de însoțire;
            
         
               (j)
            
            
               o descriere a modului în care vor fi implicate părțile interesate relevante;
            
         
               (k)
            
            
               informații referitoare la modalitățile de distribuție a produselor și la procedurile de selectare a furnizorilor;
            
         
               (l)
            
            
               măsurile adoptate pentru promovarea ajutoarelor acordate de Uniune, inclusiv, în cazul în care strategia permite acest lucru, servirea meselor oferite în mod regulat în școli în același timp cu produsele finanțate prin program;
            
         
               (m)
            
            
               structurile și formele instituite pentru monitorizarea și evaluarea programului în conformitate cu articolul 8 din Regulamentul delegat (UE) 2016/247 și pentru controalele menționate la articolele 7 și 8 din prezentul regulament.
            
         (2)   Comisia publică strategiile statelor membre.
   Articolul 3
   Cererile de ajutor depuse de statele membre
   Statele membre depun cereri de ajutor pentru următorul an școlar până la data de 31 ianuarie a fiecărui an. Cererile de ajutor conțin următoarele informații:
   
               (a)
            
            
               repartizarea orientativă a ajutoarelor menționată în anexă;
            
         
               (b)
            
            
               suma solicitată dacă nu se intenționează folosirea în întregime a repartizării orientative;
            
         
               (c)
            
            
               intenția de a folosi mai mult decât repartizarea orientativă și suma suplimentară maximă solicitată, în cazul în care este disponibilă o repartizare suplimentară;
            
         
               (d)
            
            
               suma totală solicitată.
            
         Sumele menționate în acest articol sunt exprimate în EUR.
   Articolul 4
   Cererile de ajutor depuse de solicitanții de ajutor
   (1)   Statele membre stabilesc forma, conținutul și frecvența cererilor de ajutor în conformitate cu propria strategie și cu normele stabilite la alineatele (2)-(7).
   (2)   Cererile de ajutor privind furnizarea și distribuția de produse includ cel puțin următoarele informații:
   
               (a)
            
            
               cantitățile de produse distribuite;
            
         
               (b)
            
            
               numele și adresa sau numărul de identificare al instituțiilor de învățământ sau al autorităților din domeniul învățământului cărora le-au fost distribuite respectivele cantități;
            
         
               (c)
            
            
               numărul copiilor care frecventează în mod regulat instituțiile de învățământ în cauză și care au dreptul să primească produsele incluse în program în cursul perioadei care face obiectul cererii de ajutor.
            
         (3)   Cererile de ajutor legate de furnizarea și distribuția de produse acoperă perioade de maximum cinci luni.
   (4)   Cererile de ajutor se depun în termen de trei luni de la sfârșitul perioadei acoperite.
   (5)   Cererile de ajutor acoperite de raportul de evaluare menționat la articolul 6 alineatul (2) se depun în termen de o lună de la data prezentării raportului, astfel cum se menționează la alineatul respectiv.
   (6)   În cazul depășirii cu mai puțin de 60 de zile a termenului prevăzut la alineatele (4) și (5), ajutorul este plătit, însă se reduce după cum urmează:
   
               (a)
            
            
               cu 5 %, în cazul în care se depășește limita de timp cu 1 până la 30 de zile;
            
         
               (b)
            
            
               cu 10 %, în cazul în care se depășește limita de timp cu 31 până la 60 de zile.
            
         În cazul depășirii termenului cu peste 60 de zile, ajutorul se reduce, în plus, cu 1 % pentru fiecare zi suplimentară, calculat pentru soldul restant.
   (7)   Sumele solicitate în cererile de ajutor sunt însoțite de documente justificative indicând prețul produselor, materialelor sau serviciilor livrate, împreună cu o chitanță sau cu o dovadă a plății sau cu un document echivalent. Statele membre indică ce documente se depun pentru susținerea cererilor de ajutor.
   În cazul cererilor de ajutor acoperite de monitorizare, evaluare, publicitate și de măsurile de însoțire, documentele justificative includ o defalcare financiară pe activități și detalii privind costurile aferente.
   Articolul 5
   Plata ajutorului
   (1)   Plata ajutorului legat de furnizarea și distribuția de produse se face doar:
   
               (a)
            
            
               la prezentarea unei chitanțe pentru cantitățile livrate și distribuite efectiv; sau
            
         
               (b)
            
            
               pe baza unui raport întocmit în urma inspecției efectuate de către autoritatea competentă înainte de plata finală a ajutorului, care să ateste îndeplinirea condițiilor de plată; sau
            
         
               (c)
            
            
               în cazul în care statul membru autorizează acest lucru, la prezentarea unei dovezi alternative de plată potrivit căreia cantitățile livrate și distribuite în scopurile acestui program au fost plătite.
            
         (2)   Plata ajutorului legat de monitorizare, evaluare, publicitate și de măsurile de însoțire se face numai la livrarea materialelor sau a serviciilor respective și la depunerea documentelor justificative aferente solicitate de autoritățile competente ale statelor membre.
   (3)   Autoritatea competentă plătește ajutorul în termen de trei luni de la data depunerii cererii de ajutor.
   Articolul 6
   Monitorizarea și evaluarea
   (1)   Monitorizarea, astfel cum este indicată la articolul 8 alineatul (1) din Regulamentul delegat (UE) 2016/247, se realizează pe baza datelor provenite din obligațiile de gestionare și de control, inclusiv cele prevăzute la articolele 4 și 5 din prezentul regulament.
   Statele membre transmit Comisiei rezultatele exercițiului de monitorizare până la data de 30 noiembrie ulterioară finalului anului școlar în cauză.
   (2)   Statele membre prezintă Comisiei un raport de evaluare conținând rezultatele evaluării indicate la articolul 8 alineatul (2) din Regulamentul delegat (UE) 2016/247 pentru perioada anterioară de punere în aplicare de cinci ani școlari, până la data de 1 martie ulterioară finalului perioadei respective.
   Primul raport de evaluare se depune la 1 martie 2017 sau înainte de această dată.
   (3)   Comisia publică rezultatele exercițiului de monitorizare și rapoartele de evaluare ale statelor membre
   Articolul 7
   Controalele administrative
   (1)   Statele membre iau toate măsurile necesare pentru respectarea dispozițiilor prezentului regulament. Aceste măsuri includ controlul administrativ al tuturor cererilor de ajutor.
   (2)   Controalele administrative efectuate cu privire la ajutoarele acordate pentru furnizarea și distribuția de produse includ analizarea documentelor justificative, astfel cum sunt definite de statele membre, referitoare la furnizarea și distribuția de produse.
   Controalele administrative efectuate cu privire la ajutoarele acordate pentru monitorizare, evaluare, publicitate și măsurile de însoțire includ verificarea livrării materialelor și a serviciilor și autenticitatea cheltuielilor declarate.
   (3)   În cazul ajutoarelor legate de furnizarea și distribuția de produse și de măsurile de însoțire, controalele administrative sunt completate prin controale la fața locului, în conformitate cu articolul 8.
   Articolul 8
   Controalele la fața locului
   (1)   În cazul ajutoarelor legate de furnizarea și distribuția de produse, se efectuează controale la fața locului care includ, în special, verificarea:
   
               (a)
            
            
               înregistrărilor menționate la articolul 6 alineatul (2) din Regulamentul delegat (UE) 2016/247, inclusiv a înregistrărilor financiare, precum facturile de cumpărare și vânzare, notele de livrare sau extrasele de cont bancar;
            
         
               (b)
            
            
               utilizării produselor în conformitate cu prezentul regulament.
            
         (2)   Controalele la fața locului se efectuează pentru fiecare an școlar. Ele vizează activitățile derulate în cursul celor douăsprezece luni anterioare controalelor.
   Controalele la fața locului pot avea loc pe parcursul punerii în aplicare a măsurilor de însoțire.
   (3)   Numărul total al controalelor la fața locului acoperă minimum 5 % din ajutorul distribuit la nivel național și minimum 5 % din totalul solicitanților de ajutor pentru furnizarea și distribuția de produse și măsurile de însoțire.
   În cazul în care numărul solicitanților de ajutor dintr-un stat membru este mai mic de o sută, controalele la fața locului se efectuează la sediile a minimum cinci solicitanți.
   În cazul în care numărul solicitanților de ajutor dintr-un stat membru este mai mic de cinci, controalele la fața locului se efectuează la sediile tuturor solicitanților.
   În cazul în care solicitantul, care nu este o instituție de învățământ, depune o cerere pentru ajutoare legată de furnizarea și distribuția de produse, controlul la fața locului efectuat la sediul respectivului solicitant este completat de controale la fața locului la sediile a minimum două instituții de învățământ sau la sediile a cel puțin 1 % dintre instituțiile de învățământ înregistrate de solicitant în conformitate cu articolul 6 alineatul (2) din Regulamentul delegat (UE) 2016/247, în funcție de valoarea cea mai mare.
   În cazul în care solicitantul solicită ajutor privind măsurile de însoțire, controalele la fața locului la sediul solicitantului pot fi înlocuite, pe baza unei analize de risc, de controale la fața locului în locurile unde măsurile de însoțire sunt puse în aplicare. Pe baza unei analize de risc, statele membre stabilesc nivelul acestor controale la fața locului.
   (4)   Pe baza unei analize de risc, autoritatea competentă selectează solicitanții care fac obiectul controalelor la fața locului.
   În acest scop, autoritatea competentă ia, în special, în considerare:
   
               (a)
            
            
               diferitele zone geografice;
            
         
               (b)
            
            
               natura recurentă a erorilor și concluziile controalelor efectuate în anii anteriori;
            
         
               (c)
            
            
               valoarea ajutorului implicat;
            
         
               (d)
            
            
               tipul de solicitanți;
            
         
               (e)
            
            
               tipul măsurii de însoțire, dacă este cazul.
            
         (5)   Cu condiția de a nu compromite obiectivul controalelor, se poate trimite o înștiințare prealabilă, limitată strict la durata minimă necesară.
   (6)   Autoritatea de control competentă întocmește un raport de control pentru fiecare control la fața locului efectuat. Raportul descrie cu precizie diferitele elemente controlate.
   Raportul de control se împarte în următoarele părți:
   
               (a)
            
            
               o parte generală care include următoarele informații, dacă sunt relevante:
               
                           (i)
                        
                        
                           strategia programului care se aplică, perioada acoperită, cererile de ajutor care au făcut obiectul controlului, cantitățile de produse, instituțiile de învățământ participante, o estimare pe baza datelor disponibile a numărului de copii pentru care s-a plătit ajutorul, precum și suma implicată;
                        
                     
                           (ii)
                        
                        
                           persoanele responsabile prezente;
                        
                     
         
               (b)
            
            
               o parte care descrie separat controalele efectuate și care conține, în special, următoarele informații:
               
                           (i)
                        
                        
                           documentele controlate;
                        
                     
                           (ii)
                        
                        
                           natura și amploarea controalelor efectuate;
                        
                     
                           (iii)
                        
                        
                           observații și constatări.
                        
                     
         (7)   Statele membre informează Comisia până la data de 30 noiembrie, ulterior finalului anului școlar, cu privire la controalele la fața locului și constatările aferente.
   Articolul 9
   Recuperarea plăților necuvenite
   Pentru recuperarea sumelor plătite nejustificat, se aplică mutatis mutandis articolul 7 din Regulamentul de punere în aplicare (UE) nr. 809/2014.
   Articolul 10
   Publicitatea pentru contribuția financiară a Uniunii la program
   (1)   În cazul în care statele membre decid să nu utilizeze afișul menționat la articolul 10 din Regulamentul delegat (UE) 2016/247, acestea explică în mod clar în strategia lor modul în care vor informa publicul cu privire la contribuția financiară a Uniunii la programul lor destinat școlilor.
   (2)   În măsura posibilului, mijloacele de comunicare și măsurile de publicitate menționate la articolul 4 alineatul (1) litera (b) punctul (ii) din Regulamentul delegat (UE) 2016/247 afișează steagul european și menționează „Programul de încurajare a consumului de fructe și legume în școli” la nivelul Uniunii sau acronimul său și sprijinul financiar al Uniunii.
   (3)   În măsura posibilului, instrumentele și materialele educative care urmează să fie utilizate în cadrul măsurilor de însoțire menționate la articolul 4 alineatul (1) litera (b) punctul (iii) din Regulamentul delegat (UE) 2016/247 afișează steagul european și menționează „Programul de încurajare a consumului de fructe și legume în școli” la nivelul Uniunii sau acronimul său și sprijinul financiar al Uniunii.
   (4)   Referirile la contribuția financiară a Uniunii beneficiază de cel puțin aceeași vizibilitate ca și contribuțiile altor entități private sau publice care sprijină un program școlar al unui stat membru.
   (5)   Statele membre pot continua să folosească stocurile existente de afișe și de alte instrumente de publicitate imprimate înainte de 26 februarie 2016, în conformitate cu Regulamentul (CE) nr. 288/2009.
   Articolul 11
   Notificările
   Notificările din partea statelor membre către Comisie menționate în prezentul regulament se realizează în conformitate cu Regulamentul (CE) nr. 792/2009 al Comisiei (8).
   Articolul 12
   Intrarea în vigoare și aplicarea
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament se aplică ajutoarelor acordate pentru anul școlar 2016/2017 și pentru anii școlari ulteriori.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  JO L 347, 20.12.2013, p. 549.
   
      (3)  JO L 346, 20.12.2013, p. 12.
   
      (4)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (JO L 299, 16.11.2007, p. 1).
   
      (5)  Regulamentul (CE) nr. 288/2009 al Comisiei din 7 aprilie 2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli (JO L 94, 8.4.2009, p. 38).
   
      (6)  Regulamentul delegat (UE) 2016/247 din 17 decembrie 2015 al Comisiei de completare a Regulamentului (UE) nr. 1308/2013 al Parlamentului European și al Consiliului în ceea ce privește acordarea de ajutoare din partea Uniunii pentru furnizarea și distribuția de fructe și legume, de fructe și legume prelucrate și de produse pe bază de banane în cadrul programului de încurajare a consumului de fructe și legume în școli (a se vedea pagina 1 din prezentul Jurnal Oficial).
   
      (7)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).
   
      (8)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).
   
      ANEXĂ
      
         Repartizarea orientativă a ajutorului Uniunii pentru fiecare stat membru
      
      
                  Stat membru
               
               
                  Rata de cofinanțare (în %)
               
               
                  Copii cu vârsta cuprinsă între 6 și 10 ani (cifre absolute)
               
               
                  EUR
               
            
                  Austria
               
               
                  75
               
               
                  406 322
               
               
                  2 239 273
               
            
                  Belgia
               
               
                  75
               
               
                  611 450
               
               
                  3 369 750
               
            
                  Bulgaria
               
               
                  90
               
               
                  316 744
               
               
                  2 094 722
               
            
                  Croația
               
               
                  90
               
               
                  205 774
               
               
                  1 360 845
               
            
                  Cipru
               
               
                  75
               
               
                  44 823
               
               
                  290 000
               
            
                  Republica Cehă
               
               
                  88
               
               
                  480 495
               
               
                  3 124 660
               
            
                  Danemarca
               
               
                  75
               
               
                  328 182
               
               
                  1 808 638
               
            
                  Estonia
               
               
                  90
               
               
                  66 436
               
               
                  439 361
               
            
                  Finlanda
               
               
                  75
               
               
                  290 308
               
               
                  1 599 911
               
            
                  Franța
               
               
                  76
               
               
                  4 051 279
               
               
                  22 500 145
               
            
                  Germania
               
               
                  75
               
               
                  3 575 991
               
               
                  19 707 575
               
            
                  Grecia
               
               
                  81
               
               
                  529 648
               
               
                  3 143 600
               
            
                  Ungaria
               
               
                  86
               
               
                  482 160
               
               
                  3 031 022
               
            
                  Irlanda
               
               
                  75
               
               
                  319 126
               
               
                  1 758 729
               
            
                  Italia
               
               
                  80
               
               
                  2 853 098
               
               
                  16 719 794
               
            
                  Letonia
               
               
                  90
               
               
                  95 861
               
               
                  633 957
               
            
                  Lituania
               
               
                  90
               
               
                  136 285
               
               
                  901 293
               
            
                  Luxemburg
               
               
                  75
               
               
                  29 473
               
               
                  290 000
               
            
                  Malta
               
               
                  75
               
               
                  19 511
               
               
                  290 000
               
            
                  Țările de Jos
               
               
                  75
               
               
                  986 118
               
               
                  5 434 576
               
            
                  Polonia
               
               
                  88
               
               
                  1 802 733
               
               
                  11 645 350
               
            
                  Portugalia
               
               
                  85
               
               
                  527 379
               
               
                  3 284 967
               
            
                  România
               
               
                  89
               
               
                  1 054 185
               
               
                  6 869 985
               
            
                  Slovacia
               
               
                  89
               
               
                  262 703
               
               
                  1 709 502
               
            
                  Slovenia
               
               
                  83
               
               
                  91 095
               
               
                  554 291
               
            
                  Spania
               
               
                  75
               
               
                  2 337 457
               
               
                  12 939 604
               
            
                  Suedia
               
               
                  75
               
               
                  518 322
               
               
                  2 856 514
               
            
                  Regatul Unit
               
               
                  76
               
               
                  3 494 635
               
               
                  19 401 935
               
            
                  
                     UE-28
                  
               
               
                  
                     79
                  
               
               
                  
                     25 917 593
                  
               
               
                  
                     150 000 000